יצחק פונדק

יצחק פונדק (פונדיק) (13 ביוני 1913 – 27 באוגוסט 2017) היה מפקד בחזית הדרום במלחמת העצמאות, מפקד הנח"ל ומפקד גייסות השריון. לאחר שחרורו מצה"ל שימש כראש צוות הקמת העיר ערד וכראש המועצה המקומית הראשון ושגריר ישראל בטנזניה, בזנזיבר, בגואטמלה ובאל סלוודור. בשנת 1971 שב מפרישתו לצה"ל ושימש כמושל רצועת עזה וצפון סיני עד 1973. פונדק נולד בסמיאטיץ' שבפולין, בנם של אסתר ושלמה פונדיק. בילדותו גדל בכפר נוז'ץ. עלה לארץ ישראל באפריל 1933 במסגרת החלוץ, בספינה האיטלקית "מרתה וושינגטון". באותה שנה הצטרף לארגון "ההגנה" במגדיאל וב-1936 השתלב במנגנון הקבע של הארגון. ב-1939 עבר קורס מפקדי מחלקות ביבנאל. הוא מונה לסגן מפקד גדנ"ע בתל אביב. היה מדריך ראשי במחוז המרכז ב-1944 ומפקד נפת "גרשון" בדרום בשנים 1945–1947. בנובמבר 1947 מונה למפקד גדוד 53 של החי"ש שבמלחמת העצמאות היה מגדודי חטיבת גבעתי. הקרב הראשון עליו פיקד כמג"ד היה פשיטה על הכפר פלוג'ה, במהלכה פוצץ הגדוד מספר בתים והרג כחמישים מאנשי הכנופיות. הוא פיקד על גזרת ניצנים נגד הפלישה המצרית. במחצית השנייה של המלחמה, החל מאוגוסט 1948, פיקד על חטיבה 9 (עודד) במבצע יואב, לפריצת הדרך לנגב, ובמבצע חירם לשחרור הגליל. ואחר כך מונה למפקד חטיבת עציוני. לאחר תום המלחמה הקים את הנח"ל. הוא עבר השתלמות קציני שריון בכירים בצרפת וב-1953 מונה למפקד הראשון של גייסות השריון שהורכבו מחטיבה 7 וחטיבה 27. הוא היה חבר בוועדת חקירה שמינה ראש הממשלה משה שרת לחקירת אסון מעגן. בשנת 1954 הבטיח לו הרמטכ"ל משה דיין להעלותו מדרגת אלוף-משנה לדרגת אלוף, אך הבטחה זו לא קוימה על ידי דיין ומחליפו חיים לסקוב. ב-1956 פונדק סיים לימודי תואר שני במנהל עסקים באוניברסיטת קולומביה בארצות הברית, ובמקביל שימש יועץ למשלחת הרכש של משרד הביטחון בארצות הברית. בשובו לישראל פרש מצה"ל. לאחר שחרורו ב-1959 מונה למשנה למנכ"ל משרד העבודה. ב-1962 מונה למנהל חבל ערד וב-1965 נבחר לראש המועצה הראשון. הוא שליווה ופיתח את היישוב בשנותיו הראשונות. בשעתו שיתף פונדק פעולה עם האדריכל יונה פיטלסון בתכנון ובפתוח העיר, שהפכה תוך זמן קצר לדוגמה המובהקת ביותר להתיישבות עירונית בישראל הצעירה ולתכנון עירוני חדשני. עם פרישתו מתפקיד זה, נתמנה ב-1965 לשגריר ישראל בטנזניה ובזנזיבר. בשנת 1971 הוחזר לצה"ל על ידי שר הביטחון משה דיין, ועל אף התנגדותו של הרמטכ"ל חיים בר-לב, הוא מונה למושל רצועת עזה וצפון סיני בדרגת תת-אלוף. באפריל 1971 הופרד המנהל האזרחי מהממשל הצבאי והאחריות על הרצועה פוצלה בין מפקדה צבאית בראשות דוד מימון והמנהל האזרחי בראשות פונדק. במהלך כהונתו בראשות המינהל האזרחי היו לו עימותים רבים עם הפיקוד הצבאי ועם אלוף פיקוד הדרום אריאל שרון על דרכי הטיפול ברצועה. כיהן בתפקיד עד תחילת 1973 ומונה לשגריר ישראל בגואטמלה ובאל סלוודור תפקיד בו כיהן במשך כשנתיים. ב-1976 שימש מתאם פעולות הממשלה בגליל ולאחר מכן היה במשך שלוש שנים בשליחות מטעם הסוכנות היהודית בארגנטינה. פונדק היה חסיד תוכניות ליישוב פליטי 48 בצפון סיני. מאז האינתיפאדה הראשונה תמך בפינוי חד צדדי של רצועת עזה. באשר למניעת ירי הטילים מעזה המליץ להשיב בירי תותחים ולגרום להרג של מאות. ב-1991 ביקש מחילה מהיישוב ניצנים על שלא הגן עליו מספיק. מאיר פעיל טען שהוא לא היה צריך לבקש סליחה ושהוא אינו מבין את מה שקרה. בשנת 2003 נסע במיוחד לארצות הברית על מנת לבקש סליחה ממפקד פלוגה שהדיח שלא בצדק. בשנת 1996 הוענק לו התואר יקיר העיר תל אביב-יפו. מתיאורים שונים של חייליו, אוסף של יוצאי שכונות עוני, יוצאי האצ"ל, המגינים על יישובי השומר הצעיר, ועולים חדשים שטרם למדו את השפה העברית, מתקבל רושם של מפקד שהיו מוכנים ללכת אחריו באש ובמים. ואכן חלק מחייליו שמרו על קשר איתו במשך שנים רבות. בשנת 2000 יצא לאור ספר זיכרונותיו הראשון, "חמש משימות", ובשנת 2005 יצא לאור ספרו השני, "אדם לכל עת". באוגוסט 2013 העניק הרמטכ"ל בני גנץ לפונדק דרגת ייצוג של אלוף, בעקבות הבטחה שקיבל ממשה דיין בשנת 1954, הרמטכ"ל באותה עת, ואשר לא קוימה מאז. דרגת האלוף הוענקה לפונדק באופן רשמי ב-20 באוגוסט 2013 בקריה בתל אביב, במעמד שר הביטחון משה (בוגי) יעלון ומשפחתו של פונדק. נפטר ב-27 באוגוסט 2017, בגיל 104, ונטמן לבקשתו בבית הקברות של קיבוץ ניצנים, לצד רעייתו, מאשה, וסמוך לקברי הלוחמים שנפלו במלחמת העצמאות. הותיר אחריו שלושה ילדים. יצחק פונדק, 1971 יצחק פונדק, 2005 קצינים בכירים בקורס צניחה: אלי זעירא, יצחק רבין, יצחק פונדק, בנימין גיבלי, משה דיין וצבי זמיר חתונת קצין שריון בהשתתפות מפקד גייסות השריון אל"ם יצחק פונדק, (עומד לצד החתן) בני גנץ עונד לפונדק את דרגות האלוף, אוגוסט 2013 אברהם אילון, חטיבת גבעתי במלחמת הקוממיות, הוצאת מערכות, 1959 אברהם אילון, חטיבת גבעתי מול הפולש המצרי, הוצאת מערכות, 1963 אריה חשביה, עד הלום סיפורו של גדוד 53 מחטיבת גבעתי תש"ח, הוצאת מערכות, 2005 יצחק פונדק, חמש משימות, הוצאת ירון גולן, 2000 יצחק פונדק, אדם לכל עת, הוצאת ירון גולן, 2005 יצחק פונדק, גדוד 53 (הפרברים) בחטיבת גבעתי, מלחמת העצמאות - תש"ח, הוצאת ירון גולן, 2006 אביתר אורן, במחנה, "בעל המאה", 6 ביוני 2013 אביחי ברג, ודרך אין אחרת, סלע מאיר, תל אביב, 2021 מדיה וקבצים בנושא יצחק פונדק בוויקישיתוף יצחק פונדק, באתר יד לשריון יצחק פונדק, באתר הנח"ל סדרת ראיונות של יצחק פונדק למודי שניר בערוץ היוטיוב של עמותת "תולדות ישראל" לתיעוד דור תש"ח ניר מן, סיפורו של תת אלוף יצחק פונדק, באתר הארץ, 20 במאי 2011 בני גשור, חטיבה 9 במלחמת העצמאות, עלי זית וחרב י"ד, תשע"ד (2014), עמ' 303–342 סיפורי חיילי גדוד 53 רונן ברגמן, "שרון ראה הכל דרך כוונות הרובה. הגשתי נגדו 24 תלונות לרמטכ"ל, אבל דדו פחד ממנו", באתר "ידיעות אחרונות", 30 באוגוסט 2017 אביחי בקר, באתי לבקש סליחה, באתר הארץ, 20 באפריל 2004 יעל ליבנת, פונדק יצחק, באתר צה"ל (דרך ארכיון האינטרנט), 30 במאי 2013 אהרל'ה ויסברג, חלומו של אלוף, באתר ישראל היום, 14 ביוני 2013 אמיר אורן, בגיל 100, ולאחר עשרות שנות מאבק, יצחק פונדק יקבל את דרגת האלוף שהובטחה לו ב-1954, באתר הארץ, 17 באוגוסט 2013 הפז"ם דופק: תא"ל יצחק פונדק חוגג 100 שנים, באתר ‏מאקו‏, 9 ביוני 2013 אטילה שומפלבי, "דיין לקח לי". בן 100 יקבל דרגת אלוף, באתר ynet, 18 באוגוסט 2013 מזל טוב לאלוף יצחק פונדק !, בבלוג של ארכיון צה"ל ומערכת הביטחון טקס הענקת דרגת אלוף ליצחק פונדק, בערוץ צה"ל, באתר יוטיוב יום הולדת מאה לפונדק, ניצנים, יוני 2013 עופר אדרת, יצחק פונדק, אלוף בן 104, מציג: זה המקל שבו הרגתי ערבי, באתר הארץ, 28 ביוני 2017 עופר אדרת, מת יצחק פונדק, שקיבל דרגת אלוף בגיל 100, באתר הארץ, 27 באוגוסט 2017 יהונתן בניה, אלוף בדימוס יצחק פונדק הלך לעולמו בגיל 104, באתר ynet, 27 באוגוסט 2017 יצחק פונדק (1913-2017), דף שער בספרייה הלאומית מנשה ענבר, ‏חברי העמותה שהגיעו לגבורות, שריון 27, דצמבר 2007, עמ' 31, באתר "יד לשריון" יעל ליבנת, פונדק יצחק, באתר צה"ל (דרך ארכיון האינטרנט), 30 במאי 2013 אביחי בקר, באתי לבקש סליחה, באתר הארץ, 20 באפריל 2004 ניר מן, סיפורו של תת אלוף יצחק פונדק, באתר הארץ, 20 במאי 2011 נצחון לרשימת פונדק בבחירות הראשונות בערד, מעריב, 5 בינואר 1965 דוד מימון, הטרור שנוצח, הוצאת סטימצקי, 1993, עמ' 16–17 האלוף פונדק: 500 הרוגים בעזה והם ירגעו, באתר ערוץ 7, 21 באוגוסט 2013 חשביה, אריה. עד הלום - סיפורו של גדוד 53 של חטיבת גבעתי בתש"ח. משרד הביטחון – ההוצאה לאור. 2006 עד הלום- בלוג זכרונות גדוד 53 הענקה היסטורית: יצחק פונדק הועלה לדרגת אלוף בגיל 100, באתר צה"ל, 20 באוגוסט 2013 יואב זיתון, אלוף בן 100 בצה"ל: "ריפאתם פצע בן 60", באתר ynet, 20 באוגוסט 2013